**Műszaki Bizottság**

A bizottság több tagja is megtekintette a helyszínen a **Batthyány tér 4/b.** szám alatti tömblakás előtti járdát. A járda önkormányzati tulajdonú területen van, egy részen kb. 40 cm magasan felpúposodott, balesetveszélyes. Felmerült, hogy a felpúposodást közmű vagy fának a gyökérzete okozhatja. Az E-közmű térképet megnézve földben menő közművet nem láttunk.

A bizottsági tagok egyetértettek abban, hogy a balesetveszélyt meg kell szüntetni. A Kisbéri Városigazgatóság megfelelő eszköz hiányában ezt nem tudja vállalni.

A járda javítására beérkezett ajánlatok nagyságától függetlenül is a bizottság a közös költségviselést támogatja minden hasonló megkeresés kapcsán.

Jelen esetben javasolják egyeztetni a lakókkal a műszaki tartalom csökkentéséről – keskenyebb járda (2,6 m helyett 1,5 m), közös költségviselés (50 % - 50 %).

Barta Bence Kisbér, **Rákóczi F. u. 17/b.** szám alatti lakos járdajavítása kérelme esetében a kérelem pontosítását kérte a bizottság, mert a kérelemből nem derült ki pontosan mit is kér a lakó.

Kisbér, 2025. május 15.

Bondár Balázs s.k. Pápai Mónika s.k.

elnök referens

**Határozati javaslat:**

Kisbér Város Önkormányzat Képviselő-testülete

a Kisbér, Batthyány tér 4/b. szám alatti tömblakás előtti közterületi járda kapcsán elrendeli a balesetveszély megszűntetését.

egyeztetést kezdeményez a lakókkal egy keskenyebb – 1,5 m széles – járda kialakítása kapcsán közös költségviselés mellett (50 % - 50 %).

a Kisbér, Rákóczi F. u. 17/b. szám előtti járda helyreállítása kapcsán ………………….

**Határidő:** azonnal

**Felelős:** Sinkovicz Zoltán polgármester